

**Uznesenie obecného zastupiteľstva konaného dňa 17.09. 2015**

Obecné zastupiteľstvo v zmysle § 10, odst. 1, písm. a/ zákona SNR č. 369/90 zb. o obecnom zriadení v znení jeho zmien a doplnkov na svojom zasadnutí prijíma nasledovné uznesenia:

**Uznesenie č. 25/2015**

**Schvaľuje**

a/ VZN č. 2/2015 o určení dotácie na podporu financovania záujmového vzdelávania detí a mládeže s trvalým pobytom na území obce

b/ VZN č. 5/2015 o podmienkach prideľovania bytov určených na nájom v bytovom dome postavenom s podporou štátu v obci Toporec

c/ VZN č. 3/2015 o podmienkach poskytovania dotácií z prostriedkov Obce TOPOREC

d / Rozpočtové opatrenia podľa predloženej zostavy, ktorá je súčasťou zápisnice ide o sumy

 **Bežné výdavky 19 353, 55 eur**

 **Kapitálové výdavky- -7 497,44 eur**

e/ sumu vo výške 500 € na zakúpenie koberca a nábytku pre Školský Klub pri ZŠ Toporec

**starosta obce ................................ prednostka OÚ .....................................**

**Uznesenie č. 26/2015**

**Berie na vedomie .**

a/ Správu o vyúčtovaní osláv 8. ročníka Dňa rodákov

**b/ správu o výberovom konaní na obecné auto**

**Uznesenie č.27/2015**

**Súhlasí**

So zorganizovaním zájazdu na Vianočné trhy do Viedne, termín 05.12.2015. Zájazdu sa je učený pre poslancov a zamestnancov obce, v prípade malej účasti môžu sa pridať rodinní príslušníci

**starosta obce ................................ prednostka OÚ .....................................**

**Uznesenie č. 28/2015**

**Navrhuje**

a/ žiadosť Tadeaša Onduša o odkúpenie pozemku podľa GP č. 185/2015 zhotovený Ing. Antonom Olekšákom dňa 07.09.2015, ide o novovzniknutú parcelu č. 5482/19, ktorá vznikla odčlenením od p.č. 5482/5 diel GP č. 1 pôvodná výmera 2 579 m2 , druh pozemku zast. plocha /**novovzniknutá výmera 387 m2** a diel č. 2, ktorá vznikla odčlenením od pôvodnej parcely č. 5486, pôvodná výmera 3 657 m2 , druh pozemku zastavaná plocha **/novovznikntá výmera 40 m2**/ Spolu **výmera 427 m2.** Posunúť do ďalšieho zasadnutia OZ nakoľko tento predaj nebol zverejnený na oznamovacej tabuli v zmysle § 9, odst 9, zákona č. 138/1991 Zb. o majetku obci, v prípade, že o tento nebude záujem obec tento predá za cenu 1,7 eur/m2. Tento predaj súvisí s predajom rodinného domu Michala Dufalu, ku ktorému tento pozemok bude pričlenený nakoľko preukáže záujem o kúpu susednej nehnuteľnosti rodinného domu na p.č. 301 a záhrady na p.č.302/3 bude mu tento prednostne odpredaný

**starosta obce ................................ prednostka OÚ .....................................**

**Uznesenie č. 29/2015**

**Nesúhlasí**

S odpredajom pozemku na základe žiadosti p**.** Márie Ondušovej podľa GP č. 186/2015 zhotovený Ing. Antonom Olekšákom dňa 07.09.2015, ide o diel č. 1 odčlenený od p.č. 5482 diel GP č. 1 o výmere 18 m2 a pričlenený k p.č. 5482/8.

**starosta obce ................................ prednostka OÚ .....................................**

**Zápisnica zo stretnutia poslancov obecného zastupiteľstva dňa 17.09.2015**

Program:

1. Otvorenie
2. Plnenie uznesení
3. Schválenie Územného plánu obce
4. VZN o Územnom pláne obce
5. Vyúčtovanie osláv
6. VZN o príspevku do CVČ
7. VZN o prenájme obecných bytov
8. Diskusia
9. Rôzne
10. Záver

Zasadnutie začalo o 16:53 hod.

Prítomní : Vladimír Dragošek, , Peter Kačur, Peter Svitana, Mgr. Miroslav Svitana, Mgr.

 Albín Fischer, Mgr. Jozef Habiňák

 Ing. Matfiak – kontolór

Neprítomní : ospravedlnení : -

Neprítomní neospravedlnený: Ing. Miroslav Pompa, Michal Šoltés, Jozef Pompa

Hostia : Ing. Arch. Viktor Malinovský

Návrhová komisia: prednostka Iveta Šateková

 poslanci : Vladimír Dragošek , Kačúr Peter

V úvode starosta prítomných privítal a zasadnutie aj viedol.

* Do programu zasadnutia OZ doplnili body nasledovne :

Mgr. Miroslav Svitana – hasičské auto

Peter Svitana – odpad v osade

**Tento návrh odhlasovali všetci prítomní poslanci :** Vladimír Dragošek, Peter Kačur, Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

* Starosta predniesol informáciu o projekte DCOM a to, že obec sa zapojila do predmetného projektu, nakoľko je to v zmysle platnej legislatívy povinný 01.11.2016
* Ďalej informoval o realizácii výberového konania na prenájom Domu smútku v zmysle zákona č. 138/1991 Zb. o majetku obcí. Nájomcom od 01.09.2015 je firma ARCHA Belá s.r.o. Taktiež uviedol, že už bol v zmysle nájomnej zmluvy uhradený nájom a v Dome smútku je nové zariadenie.
* Jedným z bodov programu OZ bolo navrhnutie schválenia Rozpočtových opatrení podľa predloženej zostavy, ktorá je súčasťou zápisnice ide o sumy

**Bežné výdavky 19 353, 55 eur**

 **Kapitálové výdavky- -7 497,44 eur**

Tieto navrhnuté rozpočtové opatrenia podrobne prezentoval starosta.

 **Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

* Starosta podal podrobnú informáciu o Vyúčtovaní osláv 2015. Táto tvorí prílohu zápisnice

**Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

* Ďalším bodom programu bol návrh VZN č. 2/2015 o určení dotácie na podporu financovania záujmového vzdelávania detí a mládeže s trvalým pobytom na území obce. K tomuto bodu mali poslanci Mgr. Miroslav Svitana a p. Mgr. Albín Fischer pripomienky a to, či to financovanie bude účelové. Mgr. Fischer mal pripomienku, prečo sa nemôžu krúžky vykonávať aj vo večerných hodinách. Starosta podal vysvetlenie, že nakoľko v obci bolo zrušené CVČ , tak záujmové krúžky na ZŠ sa budú v šk. roku 2015/2016 realizovať prostredníctvom CVČ Vrbov. V predmetnom navrhovanom VZN bola navrhnutá suma 60 € ročne, 5 € mesačne. Prítomní navrhli, aby účelovosť použitých finančných prostriedkov bola odkontrolovaná kontrolórom obce. Prednostka uviedla, že použitá dotácia musí byť zúčtovaná a musí byť preukázané použitie fin. prostriedkov.

 **Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

* Na zasadnutie OZ bol pozvaný aj Ing. arch. Viktor Malinovský zhotoviteľ Územného plánu obce Toporec. P. Malinovský prezentoval tento strategický dokument o organizácii územia, rozvojových plôch. Tento dokument je na výhľadové obdobie pre obec do roku 2030. Je zložený z troch línií bývanie, rekreácia a výroba.

K prezentácii mali otázky:

Mgr. Albín Fischer – či sa k ÚP – O bude vyjadrovať aj Okresný úrad v Prešove. Prednostka uviedla, že záväzné súhlasné stanovisko k návrhu Územného plánu obce Toporec predmetného úradu v zmysle § 25 zákona č. 50/1976 Zb. o územnom plánovaní bolo obci doručené 29.07.2015.

Mgr. Miroslav Svitana mal otázku k ohraničeniu cintorína, p. Ing. Malinovský uviedol, že v zmysle platnej legislatívy je určená hranica ohraničenia takejto plochy.

Peter Svitana sa taktiež zapojil do diskusie k predloženému ÚP –O a podal námietku , že nie je zapracovaná jeho pripomienka z roku 2014. K predmetnej veci Ing. Malinovský uviedol, že sa musí poradiť z p. RNDr. Weissovou , čo sa dá v tejto veci robiť. Vzhľadom na túto skutočnosť nebolo možné odsúhlasiť uznesenie a všeobecné záväzné nariadenia o schválení ÚP – O. Navrhovaným riešením bolo odloženie schválenie predmetných dokumentov do ďalšieho zasadnutia OZ

* Následným bodom bol návrh VZN č. 5/2015 o podmienkach prideľovania bytov určených na nájom v bytovom dome postavenom s podporou štátu v obci Toporec

 a VZN č. 3/2015 o podmienkach poskytovania dotácií z prostriedkov obce Toporec.

 **Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

* Starosta oboznámil prítomných z informáciou o vstupe obce do občianskeho združenia ASTRA. Prednostka citovala text Potvrdenia o prijatí za člena zo dňa 08.09.2015, ktoré bolo doručené obci. V zmysle predmetného dokumentu poslanci navrhli uzatvoriť Zmluvu o vstupe do združenia a určenie podmienok poskytnutia dotácie. Starosta taktiež oboznámil prítomných zo stanovami predmetného združenia. Navrhol poslancovi Vladovi Dragošekovi dohodnúť stretnutie zo zástupcami p. Slavomírom Regecom a Rastislavom Regecom. Predbežný termín 23.09.2015 o 14:00 hod na obecnom úrade.
* Nasledovala časť programu **Rôzne**, kde starosta predniesol žiadosti Tadeáša Onduša, a Márie Ondušovej obaja bytom Hlavná 94/75 Toporec.

Tadeáš Onduš požiadal o  odkúpenie pozemku podľa GP č. 185/2015 zhotovený Ing. Antonom Olekšákom dňa 07.09.2015, ide o novovzniknutú parcelu č. 5482/19, ktorá vznikla odčlenením od p.č. 5482/5 diel GP č. 1 pôvodná výmera 2 579 m2 , druh pozemku zast. plocha /**novovzniknutá výmera 387 m2** a diel č. 2, ktorá vznikla odčlenením od pôvodnej parcely č. 5486, pôvodná výmera 3 657 m2 , druh pozemku zastavaná plocha **/novovznikntá výmera 40 m2**/ Spolu **výmera 427 m2.** Prítomní navrhli posunúť do ďalšieho zasadnutia OZ nakoľko tento predaj nebol zverejnený na oznamovacej tabuli v zmysle § 9, odst 9, zákona č. 138/1991 Zb. o majetku obci, v prípade, že o tento nebude záujem obec tento predá za cenu 1,7 eur/m2. Tento predaj súvisí s predajom rodinného domu Michala Dufalu, ku ktorému tento pozemok bude pričlenený nakoľko preukáže záujem o kúpu susednej nehnuteľnosti rodinného domu na p.č. 301 a záhrady na p.č.302/3 bude mu tento prednostne odpredaný

 **Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

 Mária Ondušová požiadala o odkúpenie pozemku podľa GP č. 186/2015 zhotovený

 Ing. Antonom Olekšákom dňa 07.09.2015, ide o diel č. 1 odčlenený od p.č. 5482 diel

 GP č. 1 o výmere 18 m2 a pričlenený k p.č. 5482/8. Voči tejto žiadosti boli vznesené

 námietky , že sa jedná o vodný tok. K tejto žiadosti dali prítomní poslanci nesúhlasné

 stanovisko.

 **Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

* ***Doplneným bodom programu*** bola otázka poslanca Mgr. Miroslava Svitanu, týkajúca sa repasácie hasičského auta. Starosta informoval o zaslaní podkladov firme THT Slovensko s.r.o dňa 14.07.2015- emailom. Prednostka uviedla, že dňa 31.08.2015 bol odoslaný email do tejto firmy, aký je ďalší postup v predmetne veci. Dňa 02.09.2015 bol email prečítaný, ale doposiaľ nebola doručená odpoveď.
* ***Ďalším doplneným bodom programu*** bol dotaz poslanca Petra Svitanu, ktorý uviedol, že v osade je rozhádzaný odpad po okolitých poliach a taktiež, že chýbajú kanalizačné betónové poklopy na skružiach. Navrhol, aby upratanie tohto odpadu zrealizovala skupina aktivačných nezamestnaných, ktorí vykonávajú AČ v osade.
* Starosta ďalej oboznámil prítomných o podaní žiadosti o dotáciu na Okresnom úrade v sídle kraja na dokončenie telocvične. Táto žiadosť sa podávala ako dotácia na havarijný stav. Projektant Ing. Miroslav Mačičák vypracováva posudok o tom, že táto stavba sa znehodnocuje. Bude vyhotovený nový rozpočet na realizáciu dostavby tejto budovy.

K tejto problematike uviedol poslanec Mgr. Miroslav Svitana, že by bolo treba túto problematiku zmedializovať.

* Následne starosta predniesol informáciu o tom, že je potrebné určiť správcu multifunkčného ihriska a zároveň podal návrh , že túto pozíciu by mohol vykonávať p. Ján Kačúr. Uviedol, že ho osloví a zistí, či má záujem o túto prácu.
* Starosta informoval prítomných o poskytnutí dotácie na projekt „Rozšírenie kamerového systému v obci Toporec“ vo výške 5 000 €. Uviedol, že kamerový systém je spustený , počet namontovaných kamier je 6 ks , okrem osady, kde bude dodatočne namontovaná.
* Ďalej podal informáciu o zrealizovaní výberového konania prostredníctvom elektronického trhoviska na nákup osobného automobilu. Vysúťažená cena je 13 856 € a dodávateľom je firma AUTONOVA Poprad o 1 900 eur menej ako je cena na internete
* V ďalšom bode starosta informoval prítomných o projekte „Cyklotrasa“, kde už tento je zapracovaný do Územného plánu obce.
* Starosta oznámil , že je spustená nová stránka obce , ktorú pripravovala firma Galileo.
* O slovo sa prihlásil Peter Svitana a upozornil na devastovanie autobusovej búdky pri ihrisku, žiakmi ZŠ. Starosta uviedol, že upozorní členov hliadky na túto skutočnosť.
* V ďalšom bode starosta navrhol zorganizovanie zájazdu na Vianočné trhy do Viedne, taktiež navrhol aj termín 05.12.2015. Zájazdu sa môžu zúčastniť poslanci a zamestnanci obecného úradu.

 **Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

* Do diskusie sa prihlásil poslanec Mgr. Miroslav Svitana a vzniesol požiadvku na zafinancovanie kúpy nábytku a koberca do Školského klubu detí, ktorý funguje pri ZŠ Toporec. Tento navštevuje 15 detí z obce, vedie ho p. učiteľka Jana Rusiňáková. Poslanci odsúhlasili sumu 500 € .

 **Tento návrh odhlasovali všetci prítomní poslanci :** Vladimír Dragošek, Peter Kačur,

 Peter Svitana, Mgr. Miroslav Svitana, Mgr. Albín Fischer, Mgr. Jozef Habiňák

Zasadnutie OZ skončilo o 19:20 hod. za jednotlivé uznesenia hlasovali poslanci, tak ako je to uvedené v texte.

**starosta obce ................................ prednostka OÚ .....................................**

Spracovala: Šateková

**Návrh na zmenu rozpočtu rozpočtovým opatrením č. 1**

V súlade s 11 ods. 4 písm. b/ zákona č. 369/1990 Zb. o obecnom zriadení v znení neskorších predpisov a na základe ods. 2 § 14 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, predkladám obecnému zastupiteľstvu návrh na rozpočtové opatrenie.

Zvýšenie príjmov na kategóriách rozpočtu podľa rozpisu

v celkovej sume 120 409,42 eur.

Zvýšenie výdavkov na kategóriách rozpočtu podľa rozpisu v celkovej  sume 11 856,11 eur.

1. **Rozpočet príjmov:**

**BEŽNÉ PRÍJMY**

|  |  |  |  |  |
| --- | --- | --- | --- | --- |
| **KÓD** | **POLOŽKA** | **TEXT** | **EUR** | **ROZPOČET** |
| 41 | 133 | Daň za komunálne odpady a drobné stavebné odpady | 150,00 | BR |
|  |  |  |  |  |
|  |  |  |  |  |
|   |   | **Spolu** | **150,00** |   |

**KAPITÁLOVÉ PRÍJMY**

|  |  |  |  |  |
| --- | --- | --- | --- | --- |
| **KÓD** | **POLOŽKA** | **TEXT** | **EUR** | **ROZPOČET** |
| 111 | 322 |  „Rozšírenie kamerového systému v obci Toporec“ - ŠR |  5 000,00 | KR  |
| 11S1 | 322 | Prístavby, nadstavby, stavebné úpravy KC osada - EÚ | 103 126,85 | KR |
| 11S2 | 322 | Prístavby, nadstavby, stavebné úpravy KC osada - ŠR | 12 132,57 | KR |
|   |   | **Spolu** | **120 259,42** |   |

1. **Rozpočet výdavkov:**

**BEŽNÉ VÝDAVKY**

|  |  |  |  |  |  |
| --- | --- | --- | --- | --- | --- |
| **FNC** | **KÓD** | **POLOŽKA** | **TEXT** | **EUR** | **ROZPOČET** |
| 0111 | 41 | 633 | OCU – nábytok – kanc. starosta | 750,00 | BR |
| 0111 | 41 | 633 | Kuchynská linka s drezom – KC osada | 840,00 | BR |  |  |  |
| 0111 | 41 | 635 | Rutinná a štandardná údržba výpočtovej techniky | 323,00 | BR |  |  |  |
| 0111 | 41 | 642 | Transféry ERKO , Klub dôchodcov | 263,37 | BR |  |  |  |
| 0111 | 41 | 642 | Transfér jednotlivcovi – Gábor - požiar | 330,00 | BR |
| 0320 | 41 | 633 | DHZ – odevy (tričká + uniformy) | 891,47 | BR |
| 0640 | 41 | 637 | VO – špeciálne služby Ultima Ratio – ver. obstarávanie | 9 180,00 | BR |  |  |  |  |  |
| 09111 | 41 | 631 | MŠ – cestovné náhrady | 15,34 | BR |  |  |  |  |  |
| 09111 | 41 | 633 | MŠ – interiérové vybavenie | 1 127,40 | BR |  |  |  |  |  |
| 09121 | 41 | 637 | Telocvičňa – monitorovacie správy - Qvanta | 8 080,00 | BR |  |  |  |  |  |
| 0950 | 41 | 611 | CVČ – tarifný plat | -995,62 | BR |  |  |  |  |  |
| 0950 | 41 | 621 | CVČ – poistné do VSZP | -566,90 | BR |  |  |  |  |  |
| 0950 | 41 | 623 | CVČ – poistné do ostatných zdravotných poisťovní | -120,00 | BR |  |  |  |  |  |
| 0950 | 41 | 625 | CVČ – poistné do SP | -3 553,22 | BR |  |  |  |  |  |
| 0950 | 41 | 633 | CVČ - všeobecný materiál | -3 000,00 | BR |  |  |  |  |  |
| 0950 | 41 | 637 | CVČ – všeobecné služby  | -1 900,00 | BR |  |  |  |  |  |
| 0950 | 41 | 637 | CVČ – odmeny pracovníkov mimopracovného pomeru | - 5 388,00 | BR |  |  |  |  |  |
| 1070 | 41 | 633 | KC – osada – interiérové vybavenie | 540,00 | BR |  |  |  |  |  |
| 1070 | 41 | 637 | KC – osada – poistenie budovy | 233,26 | BR |  |  |  |  |  |
| 0111 | 41 | 633 | Dom smútku – inventár + skladací stolík, skriňa | 1 540,00 | BR  |
| 0111 | 41 | 637 | Internetová stránka – spol. Galileo Corporation | 1 068,00 | BR |
| 09111 | 41 | 637 | KC osada – motinorovacie správy | 3 143,90 | BR |
| 0111  | 41 | 637 | „Dom smútku“ poistenie budovy | 90,93 | BR |
| 0451 | 41 | 635 | Miestne komunikácia – výtlky - oprava | 6 460,62 | **BR** |
|  |  | **SPOLU** | **19 353,55** | **BR** |

**KAPITÁLOVÉ VÝDAVKY**

|  |  |  |  |  |
| --- | --- | --- | --- | --- |
| **KÓD** | **POLOŽKA** | **TEXT** | **EUR** | **ROZPOČET** |
| 11S1 | 717 | Prístavby, nadstavby, stavebné úpravy KC osada - EÚ | 5 172,29 | KR |
| 11S2 | 717 | Prístavby, nadstavby, stavebné úpravy KC osada - ŠR | 608,51 | KR |
| 43 | 717 | Prístavby, nadstavby, stavebné úpravy KC osada – Vl. FP |  27 941,61 | KR |
| 111 | 713 |  „Rozšírenie kamerového systému v obci Toporec“ - ŠR |  5 000,00 | KR |
| 43 | 713 |  „Rozšírenie kamerového systému v obci Toporec“ – Vl. FP |  4 000,00 | KR |
| 43 | 711 |  Územný plán |  999,00 | KR |
| 43 | 717 |  „Dom smútku“ Vl. FP |  - 60 000,00 | KR |
| 43 | 717 |  „Verejné osvetlenie“ - projekt |  2 398,80 | KR |
| 43 | 717 |  „Ihrisko“ |  1 763,68 | KR |
| 43 | 714 |  „Osobný automobil“ |  4 618,67 | KR |
|   |   | **Spolu** | **-7 497,44** | KR |